|  |  |
| --- | --- |
|  | **HRVATSKO PLANINARSKO DRUŠTVO VIHOR** **Sjedište:** Prilaz Gjure Deželića 31/1, HR-10000 Zagreb  **E-pošta:** hpd.vihor@hps.hr **Web:** hpd.vihor@hps.hr |

**ORGANIZIRA PLANINARSKI IZLET**

**Gorski kotar**

**Lukovdol - Lovnik - Kamačnik**

**26.03.2023. (nedjelja)**

**PROGRAM IZLETA**

**07:15** Sastanak u Pierottijevoj ulici.

**07:30** Polazak i vožnja do Severina na Kupi, oko 1:15h (90-100 km).

**08:45** Odmor oko 0:30h.

**Grupa A i B:**

**09:15** Od Frankopanske gradine uz zaseok Gorica, obroncima brda Ravan do Lukovdola i rodne kuće pjesnika Ivana Gorana Kovačića, preuređene u muzej. Blizu središta mjesta je amfiteatar, gdje se održavaju pjesnički susreti Goranovo proljeće, a tu mu se nalazi i spomenik. Vrijeme hoda oko 1:30h.

**Grupa A:**

**11:15** Od Lukovdola preko Gorenaca i Mrzle drage do Ilovca i odvojka puta za Lovnik. U nastavku preko Rtića do spoja s putom iz Vrboskog, te do vrha Lovnik. Nakon odmora, s vrha natrag do puta u Hajdine, te dalje do željezničke postaje Vrbovsko i restorana Kamačnik. Vrijeme hoda 4:00-5:00h. Mogućnost odlaska kanjonom do izvora Kamačnika (povratak istim putom). Vrijeme hoda 1:30-2:00h.

**16:30** Ručak u restoranu Kamačnik.

**Grupa B:**

**11:30** Od Lukovdola autobusom do željezničke postaje Vrbovsko, mostom preko Dobre do restorana Kamačnik. Mogućnost odlaska kanjonom do izvora Kamačnika (povratak istim putom). Vrijeme hoda 1:30-2:00h.

**15:00** Ručak u restoranu Kamačnik.

**18:00** Polazak prema Zagrebu.

**Cijena prijevoza autobusom:** **15,00 €** (na temelju uplaćenih 30 mjesta na dan 16.03., u protivnom izlet se otkazuje)

**Prijave i uplate za prijevoz:** Vodičima četvrtkom na sastanku društva.

**Prijave za ručak:** Vodičima četvrtkom na sastanku društva. Plaćanje u restoranu (vinski gulaš s trgancima 7,50 €, po narudžbi uz čekanje).

**Oprema**: Planinarska (planinarske cipele, naprtnjača, vjetrovka, rezervna odjeća, zaštita od kiše i hladnoće, baterijska svjetiljka, kapa, rukavice, pitka voda).

**Organizatori i vodiči izleta**: Marija Bratanić (098 978 6534) i Mihovil Bratanić (098 561 678).

**Napomena**: Odazivom na izlet, svaki pojedinac potvrđuje da ispunjava zdravstvene, fizičke i tehničke uvjete za sigurno sudjelovanje na izletu, da ima plaćenu članarinu kod planinarskog društva za tekuću godinu, da pristupa izletu na osobnu odgovornost te da će se u skladu s planinarskom etikom pridržavati plana izleta, odluka i uputa vodiča. Organizator i vodič izleta zadržava pravo promjene plana i programa, prema postojećim uvjetima na terenu ili vremenskim prilikama, također zadržava pravo procjene kondicijske sposobnosti pojedinih sudionika izleta.